Betty White

Betty Marion White (17 Januari 1922 - 31 Disember 2021) merupakan pelakon drama dan komedi Amerika Syarikat selain penyanyi, penulis dan personaliti TV. Beliau dikenali menerusi wataknya sebagai Sue Ann Nivens dalam The Mary Tyler Moore Show dan Rose Nylund menerusi sitkom The Golden Girls selain sebagai Elka Ostrovsky menerusi Hot in Cleveland.

Beliau telah memenangi Anugerah Emmy sebanyak tujuh kali sepanjang kerjayanya.

Kehidupan peribadi 
White dilahirkan di Oak Park, Illinois. Beliau berketurunan Greek, Inggeris, Welsh dan Denmark.  Beliau merupakan anak tunggal kepada Horace White, eksekutif syarikat lampu. Keluarga beliau berpindah ke Los Angeles, California ketika Zaman Meleset.

Pada tahun 1945, White mengahwini Dick Barker dan perkahwinan beliau tidak bertahan lama. Beliau kemudiannya mengahwini Lane Allen pada tahun 1947 dan bercerai dua tahun kemudian.

Pada 14 Jun 1963, White mengahwini hos dan personaliti TV, Allen Ludden. Mereka bertemu ketika White menjadi selebriti jemputan menerusi rancangan Password pada tahun 1961.  Allen Ludden telah meninggal dunia kerana kanser perut pada 9 Jun 1981 di Los Angeles. Mereka tidak dikurniakan anak, namun mempunyai tiga orang anak hasil perkahwinan Ludden dengan perkahwinan pertamanya. White tidak berkahwin sejak kematian Ludden.

Kematian
Pada 31 Disember 2021, White telah disahkan meninggal dunia semasa tidur di rumahnya di  Brentwood di usia 99 tahun, beberapa minggu sebelum ulangtahun kelahirannya yang ke-100.

Anugerah

Rujukan

Pautan luar 
 

Kelahiran 1922
Pelakon Amerika Syarikat